รองเท้ากีฬาแบบไหน ที่เหมาะสำหรับการใส่วิ่ง
รองเท้ากีฬาก้าวหน้าไปไกลอย่างมากในช่วง 40-50 ปีที่ผ่านมา นอกจากเทคโนโลยีในการผลิตจะดูสลับซับซ้อน จนกระทั่งต้องแยกประเภทออกไปเป็น รองเท้
แต่ผลการวิจัยที่เพิ่งเผยแพร่ออกมาเมื่อเร็วๆ นี้อาจจะช่วยแก้ปัญหาให้กับหลายๆ ท่านที่ยังตัดสินใจเลือกไม่ได้ว่าจะซื้อรองเท้าแบบไหนสำหรับการวิ่งออกกำลังกายก็ได้ ผลงานวิจัยสองชิ้นที่เพิ่งเผยแพร่ออกมาชี้แนะว่า รองเท้าสำหรับวิ่งสมัยใหม่ที่เห็นๆกันนั้นอาจเพิ่มความเสี่ยงที่จะทำให้นักวิ่งเจ็บตัวมากขึ้นได้ งานวิจัยชิ้นแรกให้หนุ่มสาวที่สุขภาพร่างกายแข็งแรง 68 คน วิ่งบน treadmillให้ได้ระยะทางอย่างน้อยสัปดาห์ละ 24 กิโลเมตรในการวิ่งนั้น บางครั้งก็ให้สวมรองเท้าวิ่ง บางครั้งก็ให้วิ่งเท้าเปล่า ผลที่นักวิจัยพบก็คือ การสวมรองเท้าวิ่งเพิ่มความกดดันให้กับหัวเข่าสะโพก และข้อเท้า มากกว่าการวิ่งเท้าเปล่าความกดดันที่ว่านี้นักวิจัยกล้าพูดได้เลยว่า มีมากกว่าคุณผู้หญิงสวมรองเท้าส้นสูงเดินเสียอีก นักวิจัยในงานชิ้นนี้มาจากบริษัท JKMเทคโนโลยี มหาวิทยาลัยเวอจิเนีย และโคโลราโด และผลงานตีพิมพ์ไว้ในวารสาร AmericanAcademy of Physical Medicine งานอีกชิ้นหนึ่งนั้น อยู่ในวารสาร Natureเป็นงานที่เปรียบเทียบนักวิ่งในสหรัฐกับในเคนยาและทีมงานวิจัยไปจากมหาวิทยาลัยฮาร์เวิร์ด มหาวิทยาลัยมอยในเคนยา และกลาสโกว์ในสก๊อตแลนด์ ทีมงานแบ่งอาสาสมัครออกเป็นสามกลุ่มกลุ่มที่วิ่งเท้าเปล่า ที่สวมรองเท้าวิ่งเสมอและที่เคยสวมรองเท้าวิ่งแต่เปลี่ยนมาเป็นวิ่งเท้าเปล่า นักวิจัยพบว่า นักวิ่งที่สวมรองเท้าเวลาวางเท้าลง จะลงส้นก่อน ในขณะที่นักวิ่งเท้าเปล่าจะใช้ส่วนหน้า หรือส่วนกลางของเท้าแตะพื้นก่อนเป็นการผ่อนแรงกระแทก นักวิจัยให้ความเห็นว่ารองเท้าวิ่งที่ออกแบบมาในสมัยนี้ มีส้นใหญ่และหนักกว่าส่วนอื่นๆของรองเท้าจึงไม่ประหลาดใจที่นักวิ่งสวมรองเท้าจะกระแทกส้นลงก่อนแม้วัสดุที่ใช้ในการทำรองเท้าจะหนาพอที่จะรับแรงกระแทกได้ แต่อย่าเพิ่งด่วนโยนรองเท้าวิ่งทิ้งกันนักวิจัยแนะนำว่า นักวิ่งอาจจะลองสังเกตตนเอง และฝึกฝนการวิ่งโดยไม่ลงส้นหนักหรือถ้าอยากจะวิ่งเท้าเปล่าจริงๆ ก็อาจจะต้องไปหาหาดทรายนุ่มๆ วิ่งเหมือนอย่างนักวิ่งอังกฤษในหนังเรื่อง Chariot of Fire กันก็ได้